આ પ્રસંગે એ.એમ.નાઈકે કહ્યું હતું કે આધુનિક હેલ્થકેર સુવિધાઓની ઉપલબ્ધતા સામાજિક વિકાસ અને સુખાકારી માટે પૂર્વ જરૂરિયાત છે. ટ્રસ્ટની પહેલ જરૂરિયાતમંદ દર્દીઓ, ખાસ કરીને સમાજના વંચિત વર્ગોને વ્યાજબી ખર્ચે શ્રેષ્ઠ સારવાર મેળવવામાં મદદરૂમ થશે. ટાટા ટ્રસ્ટ કેન્સર સારવાર ક્ષેત્રે તેની નવીન પહેલો માટે દેશભરમાં પ્રતિષ્ઠિત છે તથા નવસારીમાં સ્પેશિયાલિટી કેન્સર હોસ્પિટલ સ્થાપિત કરવા નિરાલી મેમોરિયલ મેડિકલ ટ્રસ્ટ અને ટાટા ટ્રસ્ટ સાથે જોડાણ કરવાની મને ખુશી છે. રતન ટાટા એ કહ્યું હતું કે કેન્સર સામે યુદ્ધના ધોરણે લડવાની જરૂર છે નાઈકની પહેલ પ્રશંસનીય છે અને કેન્સરની સારવારને લાંબા ગાળે વાજબી અને સુલભ બનાવશે.